*Tämä artikkeli käsittelee autovalmistajaa. Sanan muita merkityksiä on lueteltu täsmennyssivulla.*
**MG** on alkujaan brittiläinen ja nykyään kiinalainen automerkki. MG tunnetaan historiastaan kaksipaikkaisten urheiluautojen valmistajana. MG:n nykyiseen mallistoon kuuluu sähkökäyttöisiä sedaneja ja crossovereita.

MG on lyhennys sanoista "Morris Garages". Morris Garages toimi Oxfordissa alkujaan Morris-autojen jälleenmyyjänä, mutta aloitti oman autotuotannon vuonna 1924.

Historia
--------

MG TA 1937
Ensimmäiset Morris Garagesin valmistamat autot perustuivat Morrisin autoihin, joihin oli vaihdettu Carbodiesin valmistamat, urheilullisemmat autonkorit. Ensimmäiset autot oli merkitty sekä MG:n että Morrisin logoilla. Morrisin valmistamien autojen kustomointi jatkui aina vuoteen 1928, jolloin tuotanto oli kasvanut sellaisiin mittoihin, että itsenäistyminen oli tullut mahdolliseksi, ja M.G. Car Company Limited perustettiin. Tuotanto siirtyi vuonna 1929 Oxfordista naapurikaupunkiin, Abingdoniin, missä tuotanto jatkui aina vuoteen 1980 saakka.

MG EX 181 1957, prototyyppiVuonna 1935 William Morris, jonka omistuksessa yhtiö oli siihen asti ollut, myi yhtiön Morris Motor Companylle, joka oli myös hänen omistuksessaan. Vuonna 1952 MG sulautui British Motor Corporationiin ja edelleen vuonna 1968 British Leyland Motor Corporationiin (BLMC).

BLMC muuttui vuonna 1975 British Leylandiksi (BL) ja aloitti 1970-luvun lopussa yhteistyön japanilaisen Hondan kanssa. 1980-luvulla tuotannossa tapahtui merkittäviä muutoksia ja lopulta autotuotanto päätyi 1995 saksalaiselle BMW:lle. Vuonna 2000 muodostettiin MG Rover -yhtymä, jonka toiminta jatkui vuoteen 2005, jolloin yhtymä ajautui konkurssiin. 

MG Roverin konkurssin jälkeen MG-merkin oikeudet siirtyivät Kiinaan, ensin Nanjing Automobilelle vuonna 2006 ja sitten SAIC:lle (Shanghai Automotive Industry Corporation), joka osti Nanjingin vuonna 2007.

Myynti Suomessa
---------------

MG:n maahantuojana Suomessa toimi Morris-autojen maahantuoja Oy Voimavaunu Ab. 1960-luvun alkuun mennessä tämän merkkisiä autoja oli tuotu Suomeen yksittäiskappaleina, mutta seuraavan vuosikymmenen aikana MG:t muodostivat hyvin suuren osan urheiluhenkisten autojen myynnistä Suomessa. Merkille toi näkyvyyttä se, että Timo Mäkinen ja Rauno Aaltonen kilpailivat tämän merkkisillä autoilla muun muassa Monte Carlo -rallissa, ja MG-tehdasjoukkue osallistui Jyväskylän Suurajoihin. MG-autoja myytiin parhaina vuosina 1960-luvun puolivälissä pari sataa kappaletta vuosittain. Virallisissa rekisteröintitilastoissa MG kuului silti koko ajan "muut merkit" -luokkaan. Vuonna 1971 MG:n maahantuonti siirtyi Sisu-autojen valmistajalle Oy Suomen Autoteollisuus Ab:lle. Koko 1970-luvun aikana Suomessa rekisteröitiin enää vain 26 MG-autoa. Vuoden 1999 lopussa Suomessa oli rekisterissä 293 MG-merkkistä autoa.

2023 kesäkuussa MG-autoja alettiin jälleen myydä Suomessa. MG:llä ei ole Suomessa virallista maahantuojaa, vaan autot rekisteröidään virallisella maahantuojalla Ruotsissa ja laivataan sitten Suomeen myytäväksi käytettyinä. Myytävät mallit ovat kaikki sähköautoja. Mallit ovat MG4 Standard, MG5 Comfort SR, MG ZS EV Comfort ja MG Marvel R Luxury.

* MG ZSMG ZS
* MG Marvel RMG Marvel R
* MG4MG4

Nykyiset mallit
---------------

* MG 3
* MG 5
* MG 6
* MG GS
* MG ZS/XS

* MG 3MG 3
* MG 5MG 5
* MG 6MG 6
* MG GSMG GS
* MG TFMG TF

Katso myös
----------

* Rover
* MG MGB

Lähteet
-------

1. ↑  Tekniikan Maailma *tekniikanmaailma.fi*. Viitattu 24.10.2023.
2. ↑  Mikä ihmeen MG? Suomeen palaavalla automerkillä on upea historia *www.iltalehti.fi*. Viitattu 24.10.2023.
3. ↑   Olli J. Ojanen: *Autot ja autoilu Suomessa 60-luvulla*, s. 86. Helsinki: Alfamer Oy, 2002.
4. ↑  Timo Laitinen: *Auto 70-luvulla: nousun ja kriisin vuosikymmenellä* (3. painos), s. 125. Helsinki: Alfamer/Karisto Oy, 2013.
5. ↑  Kari Pynnä: *Näillä ajamme: autokantatilasto 31.12.1999*. Tekniikan Maailma 11/2000, s. 155. Helsinki: Yhtyneet Kuvalehdet.
6. 1 2  Jari Kainulainen: MG:n sähköautot saapuivat Suomeen salamavauhtia – "Ensimmäinen puhelu otettiin 5. päivänä toukokuuta" *Tärkeimmät talousuutiset | Kauppalehti*.  24.10.2023. Viitattu 24.10.2023.
7. ↑  Sähköautot | Kiinalainen kansanauto on nyt tässä – HS testasi, millainen on halpa MG4, joka voi ravistella automarkkinoita *Helsingin Sanomat*.  22.6.2023. Viitattu 31.10.2023.
8. ↑  Jari Kainulainen: MG-merkin sähköautot saapuvat nyt Suomeen – yllättää seitsemän vuoden takuulla, edullisimman hinta painettu alle 28 000 euron *Tärkeimmät talousuutiset | Kauppalehti*.  24.10.2023. Viitattu 24.10.2023.

Aiheesta muualla
----------------

* Kuvia tai muita tiedostoja aiheesta **MG** Wikimedia Commonsissa